
CONSILIUL JUDEŢEAN                                                                                                                                 
   HOTĂRÂRE
privind aprobarea Planului de analiză şi acoperire a riscurilor 

în domeniul situaţiilor de urgenţă al judeţului Bistriţa-Năsăud, actualizat în anul 2018
Consiliul Judeţean Bistriţa-Năsăud, întrunit în şedinţă ordinară în data de 29.05.2018, în prezenţa a 31 consilieri judeţeni;
Având în vedere:

- Expunerea de Motive nr.IX/9713 din 14.05.2018 a Preşedintelui Consiliului Judeţean Bistriţa-Nasăud; 
- raportul comun nr.II/9715 din 14.05.2018 al Direcţiei economice, Direcţiei tehnice, investiţii, lucrări publice şi Arhitectului-şef din cadrul Consiliului Judeţean Bistriţa-Năsăud;
- adresa nr.1602563 din 30.03.2018 a Inspectoratului pentru Situaţii de Urgenţă “Bistriţa” al judeţului Bistriţa-Năsăud, înregistrată la Consiliul Judeţean Bistriţa-Năsăud cu nr.IX/6609 din 02.04.2018, completată prin adresa nr.1603418 din 10.05.2018, înregistrată la Consiliul Judeţean Bistriţa-Năsăud cu nr.9705 din 14.05.2018;
- prevederile Hotărârii Guvernului nr.447/2003 pentru aprobarea normelor metodologice privind modul de elaborare şi conţinutul hărţilor de risc natural la alunecări de teren, al hărţilor de hazard la inundaţii şi al hărţilor de risc la inundaţii, cu modificările şi completările ulterioare;
- prevederile art.15 lit.a) din Legea nr.307/2006 privind apărarea împotriva incendiilor, cu modificările şi completările ulterioare;

- prevederile Legii nr.575/2001 privind aprobarea Planului de amenajare a teritoriului naţional – secţiunea a V-a - Zone de risc natural;

- prevederile art.6 din Anexa 1 - Metodologie de elaborare a Planului de analiză şi acoperire a riscurilor, aprobată prin Ordinul ministrului administraţiei şi internelor nr.132/2007;
- raportul nr. IBa/10896 din 29.05.2018 al Comisiei de administraţie;

- raportul nr. IBa/10897 din 29.05.2018 al Comisiei economice.
- raportul nr. IBa/10899 din 29.05.2018 al Comisiei de urbanism;

În temeiul dispoziţiei art.91 alin.(1), alin.(5) lit.a) pct.8, art.97 şi art. 115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:
Art.1 Se aprobă Planul de analiză şi acoperire a riscurilor în domeniul situaţiilor de urgenţă al judeţului Bistriţa-Năsăud, actualizat în anul 2018 de către Comitetul Judeţean pentru Situaţii de Urgenţă Bistriţa-Năsăud, conform Anexei care face parte integrantă din prezenta hotărâre. 
Art.2 Prezenta hotărâre a fost adoptată cu un număr de 31 voturi „pentru”.

Art.3 Cu ducerea la îndeplinire a prezentei hotărâri se încredinţează Direcţia economică, Direcţia tehnică, investiţii, lucrări publice și Arhitectul-șef din cadrul Consiliului Judeţean Bistriţa-Năsăud.

Art.4 Prezenta hotărâre se comunică de către Serviciul administraţie şi relaţii publice cu:

· Direcţia economică;
· Direcţia tehnică, investiţii, lucrări publice;
· Arhitectul-şef;
· Inspectoratul pentru Situaţii de Urgenţă “Bistriţa” al judeţului     Bistriţa-Năsăud;
· Instituţia Prefectului - judeţul Bistriţa-Năsăud.
       PREŞEDINTE

